35

  10. การควบคุมภายใน

  คณะกรรมการบริษัท
  ได้ตระหนักถึงความสำคัญของระบบการควบคุมภายในที่จะเป็นกลไกสำคัญในการช่วยลดความเสี่ยงทางธุรกิจ
  , ปกป้องคุ้มครองทรัพย์สิน ,
  ทำให้รายงานทางการเงินเกิดความน่าเชื่อถืออีกทั้งยังเป็นการปกป้องคุ้มครองเงินลงทุนของผู้ถือหุ้นของบริษัท
  จึงได้มอบหมายให้คณะกรรมการตรวจสอบรับผิดชอบในการจัดให้มีระบบการควบคุมภายในที่มีประสิทธิภาพและบริหารความเสี่ยงให้อยู่ในระดับที่เหมาะสม

  ในปี 2554 คณะกรรมการบริษัท และผู้สอบบัญชีอิสระ
  ได้พิจารณาและให้ความเห็นว่าบริษัทได้ปฏิบัติงานอย่างเป็นไปตามขั้นตอนที่กำหนดไว้
  และไม่พบประเด็นความผิดพลาดที่สำคัญ โดยได้ประเมินระบบการควบคุมภายในไว้ดังนี้

10.1 สภาพแวดล้อมของการควบคุมที่ดี (Control Environment)

-   มีการกำหนดนโยบาย และระเบียบปฏิบัติต่าง ๆ ที่ให้ความเป็นธรรมต่อลูกค้า และเอื้อ-

ประโยชน์ต่อบริษัทไว้เป็นลายลักษณ์อักษร

-   มีการกำหนดหน้าที่และอำนาจความรับผิดชอบอย่างชัดเจน

-   มีการจัดโครงสร้างองค์กรที่ช่วยให้ฝ่ายบริหารดำเนินงานอย่างมีประสิทธิภาพ

-   ให้ความสำคัญในข้อกำหนดเกี่ยวกับจริยธรรม(Code of conduct) และความ

ซื่อสัตย์สุจริตของฝ่ายบริหารและพนักงาน

  10.2 การประเมินความเสี่ยงที่เหมาะสม (Risk Assessment)

-   มีการพิจารณาและประเมินการดำเนินธุรกิจของบริษัทฯ ว่ามีปัจจัยความเสี่ยงใดบ้างที่จะ

ทำให้เกิดผลกระทบต่อบริษัททั้งจากภายในและภายนอก

-   มีการวิเคราะห์และติดตามโดยกำหนดมาตรการเพื่อลดความเสี่ยงให้อยู่ในระดับที่เหมาะ

สม หากเกิดผลกระทบต่อการดำเนินธุรกิจของบริษัท

  10.3 มีกิจกรรมควบคุมที่ดี (Control Activities)

  กิจกรรมควบคุมที่ดี คือการได้รับการสนองตอบและปฏิบัติตามจากทุกคนในบริษัทในวิธีการ

  และนโยบายที่ฝ่ายบริหารกำหนดขึ้น ได้แก่

-   การกำหนดอำนาจและระดับการอนุมัติรายการที่เหมาะสม เช่น

  บริษัทมีการกำหนดขอบเขตอำนาจหน้าที่ และวงเงินอำนาจอนุมัติของฝ่ายบริหารในแต่ละ

ระดับไว้อย่างชัดเจนและเป็นลายลักษณ์อักษร

มีการแบ่งแยกหน้าที่ความรับผิดชอบในงานด้านต่างๆ ต่อไปนี้ออกจากกันโดยเด็ดขาดเพื่อเป็น

การตรวจสอบซึ่งกันและกัน คือ 1. หน้าที่อนุมัติ 2. หน้าที่บันทึกรายการทางบัญชีและข้อมูล

สารสนเทศและ 3. หน้าที่ในการดูแลจัดเก็บทรัพย์สิน

36

การอนุมัติให้ทำธุรกรรมกับผู้ที่เกี่ยวข้องที่มีผลผูกพันบริษัทในระยะยาว เช่น

สัญญาซื้อขายการกู้ยืม , การค้ำประกัน ได้มีการติดตามให้ปฏิบัติตามเงื่อนไขที่ตกลงกันไว้ตลอด

ระยะเวลาของสัญญาที่มีผลผูกพันบริษัท

-   มีการแบ่งแยกหน้าที่ที่อาจเอื้อให้เกิดการกระทำทุจริตออกจากกัน

-   มีการปฏิบัติตามกฎหมายและข้อบังคับที่เกี่ยวข้อง

  10.4 มีระบบสารสนเทศและการสื่อสารข้อมูลที่ดี (Information and Communication)

-   มีการนำเสนอข้อมูลที่สำคัญต่อฝ่ายบริหารและคณะกรรมการบริษัท ในการตัดสินใจ

อย่างเพียงพอและทันต่อเหตุการณ์

-   มีหลักปฏิบัติในการจัดเก็บเอกสารทางการเงินไว้ครบถ้วนเป็นหมวดหมู่ที่สามารถตรวจ

สอบได้ ในกรณีสงสัยในพฤติการณ์ที่ไม่สุจริต จะมีการตั้งคณะกรรมการสอบสวน และมีกล่อง

แสดงความคิดเห็นติดไว้ที่บริษัท

-   บริษัทฯ มีการเปิดเผยข้อมูลเกี่ยวกับรายการระหว่างกันกับกิจการที่เกี่ยวข้องกันอย่างถูกต้อง

ครบถ้วน เช่นการซื้อขายสินค้าและการบริการกับกิจการที่เกี่ยวข้องกัน

  10.5 มีระบบการติดตามและประเมินผลที่ดี (Monitoring and Evaluation)

-   บริษัทได้ทำการปรับปรุงแก้ไขการปฏิบัติงานให้สอดคล้องกับสถานการณ์ที่เปลี่ยนแปลง

ไป และติดตามประเมินผลการปฏิบัติงานดังกล่าวให้บรรลุวัตถุประสงค์ตามนโยบายที่กำหนดไว้ของ

คณะกรรมการบริษัท

-   บริษัทจัดให้มีการตรวจสอบและติดตามประเมินผลการปฏิบัติงานตามระบบการควบคุม

ภายในที่วางไว้อย่างสม่ำเสมอ

-   บริษัทได้กำหนดให้การรายงานผลการตรวจสอบ ต้องรายงานตรงต่อคณะกรรมการ ตรวจสอบ
    โดยกรรมการตรวจสอบเห็นชอบในการจัดจ้างบริษัท มัลติพลัสคอนซัลติ้ง จำกัด
    เป็นผู้ตรวจสอบภายในของบริษัทฯ ในระหว่างปี 2554
    ผู้ตรวจสอบภายในได้ปฏิบัติงานตรวจสอบ
    และสรุปรายงานผลการตรวจสอบต่อคณะกรรมการตรวจสอบ ตามหัวข้อการตรวจสอบดังนี้

1) การตรวจสอบติดตามสรุปข้อเสนอแนะที่ได้มีการดำเนินการแล้ว
และที่ยังไม่ได้ดำเนินการจากผลการตรวจสอบ โดยสำนักงานตรวจสอบได้เข้าปฏิบัติงานในวันที่ 30
มีนาคม และวันที่ 4-5 เมษายน 2554
โดยมีวัตถุประสงค์ในการตรวจสอบเพื่อสรุปข้อเสนอแนะที่ได้มีการดำเนินการแล้ว
และที่ยังไม่ได้ดำเนินการจากผลการตรวจสอบ ดังนี้

1.1 การกำหนดนโยบายการบัญชีเพิ่มเติม สำหรับมาตรฐานบัญชีในส่วนที่เกี่ยวข้องกับที่ดิน
อาคารและอุปกรณ์ ตามที่จะมีการประกาศใช้ตามมาตรฐานบัญชีฉบับใหม่

1.2 ขั้นตอนและการอนุมัติทำงบประมาณประจำปี และงบประมาณย่อย

1.3 การกำหนดขั้นตอนการจัดทำสัญญานิติบุคคล , การให้เลขที่สัญญาและวันที่สัญญา

1.4 การจัดทำขั้นตอนการประเมินคุณภาพของผู้รับเหมาก่อสร้างให้เป็นลายลักษณ์อักษร

37

1.5 การจัดทำขั้นตอนการพิจารณาจัดสรรงานให้กับผู้รับเหมาก่อสร้าง

1.6 การกำหนดนโยบายฉุกเฉินในการจัดหาวัสดุก่อสร้าง

1.7 การออกใบเสร็จรับเงินและใบกำกับภาษี สำหรับผู้รับเหมาที่สั่งวัสดุผ่านบริษัทฯ

1.8 การออกหลักฐานการจ่ายเงินเดือนให้พนักงานและลูกจ้าง

1.9 การกำหนดนโยบายหรือหลักเกณฑ์เกี่ยวกับค่าสวัสดิการพนักงาน ที่ถือเป็นเงินได้พนักงาน

โดยคณะกรรมการตรวจสอบได้รับทราบ
รายงานผลการตรวจสอบของผู้ตรวจสอบภายในและได้หาแนวทางในการปฏิบัติ
เพื่อให้มีความเหมาะสมมากขึ้น

2) การสอบทานการฝึกอบรมบุคลากรในทุกระดับ และการพัฒนาฝีมือแรงงานตามพรบ.
โดยสำนักงานตรวจสอบได้เข้าปฏิบัติงานในวันที่ 6 - 7 มิถุนายน 2554
โดยมีวัตถุประสงค์ในการตรวจสอบเพื่อสรุปผลรายละเอียดการฝึกอบรมบุคลากรในทุกระดับ
โดยพิจารณาคัดแยกส่วนการอบรมทั่วไปและการอบรมเพื่อเพิ่มทักษะวิชาชีพ
และเพื่อสรุปความเพียงพอในการฝึกอบรมและการติดตามผลหลังการฝึกอบรมจากหน่วยงาน

จากการสอบทานรายละเอียดการฝึกอบรมบุคลากรในทุกระดับ ตั้งแต่เดือนมกราคม - ธันวาคม
2553 บริษัทฯ มีการจัดฝึกอบรมทั้งหมด 21 หลักสูตร โดยแยกเป็นหลักสูตรภายใน ที่บริษัทฯ
จัดฝึกอบรมเอง 8 หลักสูตร และหลักสูตรภายนอก 13 หลักสูตร มีผู้เข้ารับการฝึกอบรมทั้งสิ้น 263
คน เป็นหลักสูตรภายใน 243 คน และหลักสูตรภายนอก 20 คน
โดยทุกหลักสูตรได้มีการทำเรื่องขออนุมัติและติดตามหนังสือรับรองจากหน่วยงานราชการมาครบถ้วนถูกต้อง

บริษัทฯ มีการจัดฝึกอบรมให้แก่พนักงานในรอบปี 2553
โดยมีสัดส่วนมากกว่าข้อกำหนดตามพรบ.2545 และแบ่งประเภทการฝึกอบรมตามพรบ.2545 ได้เป็น
2 ประเภท ดังนี้

ก) ฝึกเตรียมเข้าทำงาน มีจำนวน 2 หลักสูตร จำนวนผู้เข้ารับการอบรม 29 คน

ข) ฝึกยกระดับฝีมือแรงงาน มีจำนวน 19 หลักสูตร จำนวนผู้เข้ารับการอบรม 234 คน

โดยบริษัทฯ ได้จัดให้มีการฝึกอบรมให้แก่พนักงานเป็นสัดส่วนมากกว่าที่กำหนดตามกฎหมาย บริษัทฯ
จึงได้รับสิทธิไม่ต้องนำส่งเงินสมทบเข้ากองทุนพัฒนาฝีมือแรงงานตามแบบสท.2

3) การตรวจสอบภายในหัวข้อ ประเมินผลงานของผู้รับเหมาในส่วนคุณภาพงาน
และความล่าช้าของงานโดยรวม จากผลงานก่อสร้างในปี 2553
โดยสำนักงานได้เข้าปฏิบัติงานในวันที่ 21-22 , 28-29 กรกฎาคม 2554
โดยมีวัตถุประสงค์เพื่อวิเคราะห์ประเมินผลงานของผู้รับเหมา โดยดูภาพรวมทั้ง 3 ด้าน คือ
ด้านคุณภาพงาน , ความล่าช้า , และการจัดเกรดผู้รับเหมา สอดคล้องกันหรือไม่

ผลการตรวจสอบสรุปได้ ดังนี้

โดยสภาวการณ์ปัจจุบัน บริษัทฯ มีผู้รับเหมาไม่เพียงพอ
จึงจำเป็นต้องผ่อนปรนการควบคุมคุณภาพงานให้แล้วเสร็จตามสัญญาให้แก่ผู้รับเหมาก่อสร้าง
เพื่อให้มารับงาน จึงอาจทำให้เกิดปัญหาในการควบคุมกำลังการผลิตและคุณภาพงานที่เหมาะสมได้

38

นอกจากนั้น พบข้อสังเกตว่า ในการพิจารณาให้เกรดแก่ผู้รับเหมานั้น บริษัทฯ
ไม่ได้คำนึงถึงในเรื่องความสำเร็จของงานก่อสร้างที่ได้รับมอบหมายแล้วเสร็จตามกำหนดเวลามาเป็นตัวพิจารณาให้เกรดด้วย
สำหรับ

การวิเคราะห์แบบประเมินผลจากลูกค้า พบว่า
ส่วนใหญ่ให้ความพึงพอใจในงานก่อสร้างอยู่ในระดับปานกลาง
และมีความเห็นจากลูกค้าแจ้งเพิ่มเติมว่า
งานบริการก่อนและหลังโอนกรรมสิทธิ์บ้านที่เกี่ยวกับงานซ่อมแซม พบปัญหาความล่าช้า

4) ตรวจสอบวิธีการบริหารงานก่อสร้างสำหรับบ้านพร้อมขาย และบ้านสั่งสร้าง
เพื่อเปรียบเทียบความแตกต่างของประสิทธิภาพการดำเนินงาน
โดยสำนักงานได้เข้าปฏิบัติงานในวันที่ 5-7 ตุลาคม 2554 โดยมีวัตถุประสงค์
เพื่อสรุปผลการก่อสร้างตามแผนงานสำหรับบ้านพร้อมขายและบ้านสั่งสร้าง
เพื่อเปรียบเทียบความแตกต่างของประสิทธิภาพการดำเนินงาน

สรุปผลการตรวจติดตามผล

4.1) จากการสัมภาษณ์ผู้จัดการฝ่ายก่อสร้างโครงการชวนชื่นประชาอุทิศ ,
ชวนชื่นโมดัสจรัญฯ-ปิ่นเกล้า เกี่ยวกับกระบวนการบริหารงานก่อสร้างบ้านทั้งสองแบบ พบว่า
ไม่มีเงื่อนไขใดพิเศษแตกต่างกัน บริษัทฯ ยังคง

ใช้นโยบายเหมือนเดิมที่เคยทำมากับบ้านสั่งสร้าง อาทิ การพิจารณาเลือกผู้รับเหมาก่อสร้าง ,
การตรวจงานก่อสร้างปฏิบัติตามคู่มือเหมือนเดิม , ระยะเวลาก่อสร้างแล้วเสร็จตามสัญญา เป็นต้น

จากการสัมภาษณ์ผู้จัดการฝ่ายการตลาด พบว่า มีการวางแผนจำนวนบ้านที่คาดว่าจะขาย
เพื่อทำการกำหนดจำนวนบ้านที่จะต้องสร้างในแต่ละเดือน ตามแผนงานเตรียมบ้านพร้อมขายปี 2554
ไว้ล่วงหน้า โดยอ้างอิงจากบ้านที่สร้างแล้วเสร็จคงเหลือในมือและที่ขายไปแล้ว
โดยจะมีการทำเรื่องขออนุมัติการก่อสร้างแก่คณะกรรมการ
เมื่อมีการปรับปรุงแผนงานดังกล่าวเพิ่มเติมสำหรับการจ่ายเงินจองและเงินทำสัญญาจะซื้อจะขายกับลูกค้า
จะมีการเรียกเก็บไม่เท่ากันสำหรับบ้านทั้งสองแบบ

4.2) สอบทานรายละเอียดขั้นตอนการบริหารงานก่อสร้าง
ชนิดงานสร้างบ้านพร้อมขายและงานสั่งสร้าง สรุปผลตามรายละเอียด ดังนี้

  ------------------------------------ --------------------- ------------------------------------ -----------
  รายละเอียดขั้นตอนการบริหาร               ผู้ดำเนินงาน             บ้านสร้างพร้อมขาย                       บ้านสั่งสร้าง

  วางแผนงานก่อสร้างบ้านจำนวนกี่หลัง          ฝ่ายการตลาดและฝ่ายขาย   ปรับปรุงเพิ่มจากนโยบายเดิม                นโยบายเดิม

  การจัดหาผู้รับเหมาและคัดเลือกผู้รับเหมา       ฝ่ายก่อสร้างโครงการ      นโยบายเดิม                            นโยบายเดิม

  การจัดทำสัญญาก่อสร้างและระยะเวลาก่อสร้าง   ฝ่ายประสานงานก่อสร้าง    นโยบายเดิม                            นโยบายเดิม

  การติดตามควบคุมงานก่อสร้าง               ฝ่ายก่อสร้างโครงการ      นโยบายเดิม                            นโยบายเดิม

  การพิจารณาเบิกจ่ายเงินแก่ผู้รับเหมาก่อสร้าง    ฝ่ายบัญชี                นโยบายเดิม                            นโยบายเดิม

  การจัดทำสัญญาจะซื้อจะขายกับลูกค้า           ฝ่ายขายโครงการ         กำหนดใหม่ในส่วนการจ่ายชำระเงินวันทำสัญญา   นโยบายเดิม
  ------------------------------------ --------------------- ------------------------------------ -----------

39

4.3) สรุปผลการก่อสร้างบ้านพร้อมขายตามแผนงานในปี 2554
โดยเปรียบเทียบระยะเวลาของวันที่สร้างเสร็จทั้งสองแบบ
โดยการสุ่มเลือกโครงการที่มีการก่อสร้างตั้งแต่เดือนมกราคม - มีนาคม 2554 จำนวน 3
โครงการ ดังนี้

4.3.1 โครงการชวนชื่น เพชรเกษม

4.3.2 โครงการชวนชื่น ประชาอุทิศ

4.3.3 โครงการชวนชื่นโมดัสจรัญฯ – ปิ่นเกล้า

จากการตรวจสอบ พบว่า การก่อสร้างบ้านทั้งสองแบบ
ไม่สามารถดำเนินงานสำเร็จตามสัญญารับเหมาก่อสร้างได้ สาเหตุหลักคือ ปัญหาเรื่องวัสดุก่อสร้าง
, ผู้รับเหมาขาดเงินทุนหมุนเวียนและขาดแรงงาน ,
ขณะก่อสร้างได้เกิดฝนตกอย่างต่อเนื่องทำให้งานต้องล่าช้า

4.4) ประมวลผลตามแผนงานก่อสร้างบ้านพร้อมขาย โดยเปรียบเทียบจำนวนบ้านที่ก่อสร้าง
และสร้างได้จริง , แผนขาย และขายได้จริง เพื่อสรุปผลการดำเนินการ

จากการสุ่มเลือกตรวจสอบ 3 โครงการ พบว่า จากแผนงานสร้างบ้านพร้อมขายทั้ง 3 โครงการ
กับจำนวนการขออนุมัติสั่งสร้างบ้าน ไม่ตรงตามแผนงานสร้างบ้าน ยกเว้นโครงการชวนชื่น
ประชาอุทิศ ที่สามารถดำเนินการตามแผนงานได้สำเร็จ
และจากการวิเคราะห์เปรียบเทียบจำนวนบ้านที่สร้างเสร็จจริง โดยนำยอดบ้านที่สร้างพร้อมขายในปี
2553 คงเหลือยังไม่มีการจองนำมารวมคำนวณด้วยแล้ว จะพบว่า บริษัทฯ
มีบ้านเพียงพอตามแผนงานสร้างบ้านพร้อมขายอยู่ 2 โครงการ คือ โครงการชวนชื่นประชาอุทิศ
และชวนชื่นโมดัสจรัญฯ - ปิ่นเกล้า ส่วนโครงการชวนชื่นเพชรเกษม พบว่า ไม่เป็นไปตามแผนงานฯ
อยู่จำนวน 17 หลัง

4.5) สรุปผลการบริหารงานก่อสร้างบ้านพร้อมขาย เป็นไปตามแผนงานหรือไม่ อย่างไร
จากการสรุปผลการตรวจสอบ พบว่า โครงการชวนชื่น ประชาอุทิศ และชวนชื่นโมดัสจรัญฯ –
ปิ่นเกล้า จะมีการบริหารงานบ้านพร้อมขายในด้านการก่อสร้างบ้านฯ ได้ผลสำเร็จเกินเป้าหมาย
ส่วนแผนการขายบ้านฯ พบว่า ยังไม่สำเร็จตามแผนงานเท่าที่ควร
สำหรับโครงการชวนชื่นเพชรเกษม การบริหารงานบ้านพร้อมขายในด้านการก่อสร้างบ้านฯ
และแผนงานขายบ้านฯ ไม่สามารถทำสำเร็จตามเป้าหมาย